สวัสดีค่ะ พอดีทางเราครบกำหนดฉีดยาคุม26ตุลคมที่ผ่านมาแล้วคราวนี้เราเปลี่ยนจากการฉีดยามากินยาคุมยี่ห้อ พรีม ซึ่งกินเข้าไปแล้วมาผลข้างเคียงคือ อาเจียน เวียนหัว จนไมได้กินต่อเราจึงไปพบแพทย์แล้วสอบถามแพทย์ๆได้บอกว่าให้หยุดกินจนกว่าประจำเดือนจะมาเพื่อเปลี่ยนตัวยากินหลังจากพบแพทย์ เราก็หยุดกินยาคุมตัวนั้นจนกว่าประจำเดือนจะมาแล้วประจำเดือนคือมาแต่กระปิดกระปอยเราจึงซื้อยาคุมยี่ห้อแอนนามากินแต่ในส่วนตรงนี้เราฉีดยาคุมมาประมาณ3ปีคือไม่เคยกินยาเลยแล้วพึ่งจะมากินยาคุมครั้งแรกแล้วมีเพศสัมพันธ์กับแฟนจะเสี่ยงท้องไหมค่ะ
สวัสดีค่ะ ยาคุมกำเนิด ไม่ว่าจะเป็นแบบฉีดหรือแบบแผงรับประทานรายเดือนนั้น เป็นการคุมกำเนิดที่มีประสิทธิภาพสูงมากทั้งคู่ โอกาสตั้งครรภ์ขณะใช้ยาอย่างถูกต้องมีได้น้อยมากๆ น้อยกว่า 1%โดยยาคุมแบบแผงรายเดือนนั้น สามารถใช้ต่อจากการฉีดยาคุมได้อย่างมีประสิทธิภาพ ควรจะกินติดต่อกันทุกวันจนหมดแผงยา การเริ่มการกินยาคุมแบบแผงควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นโอกาสตั้งครรภ์มีได้น้อย แต่อาจมีผลข้างเคียงเรื่องคลื่นไส้ อาเจียน เวียนศีรษะได้ ซึ่งหากมีอาการมากนั้น อาจจะเปลี่ยนเป็นยาคุมแบบที่มีฮอร์โมนต่ำเพื่อช่วยลดผลข้างเคียง แนะนำถ้ามีอาการต่อเนื่อง ให้สอบถามแพทย์ที่ดูแลอีกครั้ง